דני אבדיה

דֶנִי אָבְדִיָה (בסרבית: Дени Авдија; נולד ב-3 בינואר 2001) הוא כדורסלן ישראלי-סרבי, המשחק בקבוצת פורטלנד טרייל בלייזרס מליגת ה-NBA ובנבחרת ישראל בכדורסל בעמדות הסמול פורוורד והפאוור פורוורד. הוא זכה בשתי מדליות זהב עם נבחרת העתודה של ישראל, כולל באליפות אירופה בכדורסל עד גיל 20 בשנת 2019, שבה גם זכה בתואר השחקן המצטיין של האליפות. באותה שנה זכה גם עם תיכון חדש תל אביב באליפות העולם לתיכונים. אבדיה נולד בקיבוץ בית זרע וגדל בהרצליה. אימו, שרון ארצי, היא בת קיבוץ בית זרע, וכדורסלנית עבר, ואביו הוא כדורסלן העבר זופר אבדיה, המגיע ממשפחה גוראנית-מוסלמית מקוסובו. בילדותו, אבדיה שיחק כדורסל מאז היותו תלמיד כיתה ד' בהרצליה. בכיתה ז' עבר לבית הספר תיכון חדש ולמכבי תל אביב שם שיחק תחת המאמן אור ילון. בתחילת הדרך שלו במועדון הנוער, לא נהג אבדיה לשחק הרבה. בכיתה י' סבל מפציעה קשה בגב, שמנעה ממנו לשחק במשך חצי שנה. אביו, זופר אבדיה, התחיל בקריירת אימון לאחר פרישתו כשחקן, ולקח את בנו לכל משחק ואימון. בקיץ 2017 קיים המאמן פיני גרשון פגישה עם אביו של אבדיה לגבי עתידו בנבחרת הלאומית, מכיוון שלדני אבדיה אזרחות כפולה – סרבית (מאביו) וישראלית מלידה, ועל כן באפשרותו לשחק בנבחרת סרביה או בנבחרת ישראל. בסופו של דבר, אבדיה משחק בנבחרת ישראל. בשנת 2020 דני התגייס לצה"ל במעמד של ספורטאי עילוי. ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, באותו דראפט ה-NBA שבו נבחר עמיתו לנבחרת ישראל ים מדר על ידי בוסטון סלטיקס. במהלך ריאיון לקראת דראפט ה-NBA, אבדיה סיפר, שאביו במקור מקוסובו, סרביה, כשעל דש החליפה של דני התנוססה סיכה עם דגלי ישראל וסרביה. אבדיה זכה עם קבוצתו מכבי תל אביב באליפות הנוער לשנת 2016/2017 ובגביע תוך כדי שהוא קולע 26 נקודות בגמר. ב-7 בספטמבר 2017 עלה אבדיה לקבוצה הבוגרת של מכבי תל אביב, והמשיך לשחק במקביל גם בנוער. חודשיים לאחר מכן חתם על חוזה בקבוצה ל-6 שנים. באוגוסט 2018 השתתף אבדיה במחנה האירופאי של "כדורסל ללא גבולות" וזכה בתואר השחקן המצטיין. שנה לאחר מכן השתתף במחנה הבין-לאומי של "כדורסל ללא גבולות" וזכה בתואר השחקן המצטיין, ובכך היה לשחקן הראשון בהיסטוריה של הפרויקט לזכות בתואר בשני המחנות: האירופאי והבין-לאומי. בפברואר 2019, שיחק אבדיה עם קבוצת הנוער של מכבי תל אביב, בטורניר היורוליג לנוער עד גיל 18, שם סיים אבדיה בחמישיית הטורניר, עם ממוצעים של 24.3 נקודות, 11.0 ריבאונדים, 6.1 אסיסטים ו-3.8 חטיפות למשחק. אף על פי שהיווה חלק מסגל הקבוצה הבוגרת לאורך מרבית העונה מיעט לשחק ושותף לדקות מעטות בלבד במפעלים השונים. ביולי 2020 זכה אבדיה ביחד עם מכבי תל אביב באליפות המדינה ה-54 שלה בהיסטוריה, והשלישית שלו בתור שחקן במועדון. בנוסף זכה אבדיה בתואר שחקן העונה של ליגת העל בכדורסל, ובכך היה ל-MVP הצעיר ביותר בתולדות הליגה הישראלית. בתום עונת 2019/20 נסע אבדיה לארצות הברית במטרה להיבחר בדראפט ה-NBA לקראת עונת 2020/2021 ב-NBA. ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, ובכך הפך לשחקן הכדורסל הישראלי הראשון שנבחר בלוטרי של דראפט ה-NBA, ולשחקן הבין-לאומי השני באותו דראפט לאחר שקיליאן הייז הצרפתי נבחר שני מקומות לפניו. במשחקו הראשון ב-14 בדצמבר 2020, קלע 15 נקודות ב-100% מהשדה בהפסד קבוצתו מול ברוקלין נטס ובמשחקו הרשמי הראשון ב-NBA, ב-23 בדצמבר 2020, קלע 7 נקודות ואסף 4 ריבאונדים בהפסד קבוצתו מול פילדלפיה 76'. ב-3 במרץ 2021 נבחר דני למשחק ה-"Rising Stars Challenge" (אנ'), אך המשחק לא התקיים בגלל צמצום האולסטאר ליום אחד. ב-2 באפריל סיים עם דאבל דאבל ראשון בקריירה (11 נקודות ו-10 ריבאונדים), בהפסד קבוצתו לדטרויט פיסטונס. ב-22 באפריל 2021 נפצע בקרסול בניצחון של קבוצתו על גולדן סטייט ווריורס, וסיים את העונה הסדירה. במהלך פגרת הקיץ לקראת עונת 2021/2022 ב-NBA הוחלט שאבדיה לא ישחק עבור הוויזארדס בליגת הקיץ של ה-NBA על מנת שיתחזק גופנית ומנטלית, לא ייפצע שוב, וישמור על כשירות לעונה הקרובה בפרט ולהמשך הקריירה בכלל. ב-16 במרץ 2022, במשחק מול דנבר, קבע אבדיה שיא עונתי לאחר שסיים את המשחק עם 19 נקודות והוסיף 7 כדורים חוזרים ו-3 אסיסטים. ב-26 במרץ 2022 קבע אבדיה שיא קריירה חדש של 21 נקודות, בניצחון 97:100 מול דטרויט פיסטונס, והוסיף 10 כדורים חוזרים ו-4 אסיסטים. את עונת 21/22 סיים אבדיה כאחד מתוך חמישה שחקנים בלבד ששיחקו את כל 82 המשחקים בעונה הסדירה. ב-12 בינואר 2023 קבע שיא אישי של 20 ריבאונדים בניצחון קבוצתו על שיקגו בולס. ב-30 בינואר 2023 קבע שיא קריירה חדש, כשקלע 25 נקודות בניצחון 127:106 מול סן אנטוניו ספרס. יומים לפני תחילת עונתו הרביעית בקבוצה סיכם על חוזה של 55 מיליון דולר לארבע שנים שייכנס לתוקפו בקיץ 2024. וושינגטון חוותה את העונה הגרועה בתולדותיה כשניצחה רק 15 משחקים במהלך העונה, אך אבדיה הציג שיפור ניכר כמעט בכל עמודה סטטיסטית: הוא שיפר את ממוצע הנקודות בלמעלה מ-5 נקודות למשחק, אחוזי הקליעה מהשדה, ריבאונדים ואסיסטים. במהלך העונה השיג 18 פעמים דאבל-דאבל וקבע שיא קריירה חדש של 43 נקודות במשחק ההפסד לניו אורלינס פליקנס. בסיום העונה דורג במקום השישי בהצבעה לתואר השחקן המשתפר של העונה. ב-27 ביוני 2024 עבר במסגרת טרייד לקבוצת פורטלנד טרייל בלייזרס, בתמורה לשחקן מלקולם ברוגדון, הבחירה ה-14 בדראפט 2024, בחירת סיבוב ראשון ב-2029 ובחירות סיבוב שני ב־2028 וב-2030. ב-7 ביולי 2024 פרסמה פורטלנד כי אבדיה ימשיך ללבוש אצלה את גופיה מספר 8 - חיבור של מספרי יום הולדתה של אמו - כפי שלבש בעונה האחרונה במדי וושינגטון, זאת לאחר שחברו לקבוצה, כריס מארי, שהשתמש בספרה זו בעונה הקודמת, ויתר עליה בשביל אבדיה. ב-2017 שיחק אבדיה באליפות אירופה לנבחרות קדטים תוך כדי שהוא מציג את מדד היעילות הגבוה באירופה עם נתונים של 15.3 נקודות, 12.6 ריבאונדים, 5.3 אסיסטים, 2.1 חטיפות וחסימה למשחק. ביולי 2018 זכה עם נבחרת ישראל עד גיל 20 (נבחרת העתודה) באליפות אירופה היסטורית ונבחר לחמישייה של הטורניר, יחד עם עמיתו לנבחרת ולקבוצה יובל זוסמן, שנבחר ל-MVP של הטורניר. באותה שנה השתתף במחנה האירופי של "כדורסל ללא גבולות" שנערך על ידי פיב"א וה-NBA, וזכה בתואר השחקן המצטיין שלו. ביולי 2019, גברה נבחרת העתודה 92–84 על נבחרת ספרד בגמר אליפות אירופה בישראל עד גיל 20, אשר עמה זכה אבדיה באליפות בפעם השנייה ברציפות. הוא נבחר לחמישיית הטורניר (ביחד עם עמיתו לנבחרת ים מדר) ול-MVP של הטורניר, עם ממוצעים של 18.4 נקודות, 8.3 ריבאונדים, 5.3 אסיסטים, 2.4 חסימות ו-2.1 חטיפות למשחק. ב-2020 זומן דני אבדיה לסגל הנבחרת הבוגרת של ישראל. בשנת 2022 שיחק דני עם נבחרת ישראל הבוגרת ביורובאסקט 2022. במשחקו הראשון ביורובאסט נגד נבחרת פינלנד שבו ניצחה ישראל 87:89 בהארכה, קלע דני 23 נקודות, 15 ריבאונדים, סל ניצחון וביחד עם שמירה מעולה על לאורי מארקנן נבחר למצטיין המשחק. במשחקו השני קלע 21 נקודות וניצח עם הנבחרת הישראלית 67:74 את נבחרת הולנד. במשחקו השלישי נגד נבחרת פולין קלע רק 3 נקודות, והפולנים ניצחו 85:76. נגד נבחרת סרביה קלע אבדיה 14 נקודות, אך הנבחרת הפסידה 89:78. במשחקו האחרון בנבחרת ישראל ביורובאסקט 2022, סיפק דאבל-דאבל של 12 נקודות ו-11 אסיסטים, אך הפסידה 88:77 לנבחרת צ'כיה והודחה מהטורניר. אליפות המדינה (3) – מכבי תל אביב 2017/2018, 2018/2019, 2019/2020 אליפות המדינה (נוער) (2) מכבי תל אביב – 2016/2017, 2017/2018 אליפות אירופה עד גיל 20 (2) – נבחרת ישראל עד גיל 20 – 2018, 2019 אליפות העולם לתיכונים – תיכון חדש תל אביב – 2019 אליפות ליגת העל לתיכונים – תיכון חדש תל אביב – 2018/2019 השחקן המצטיין של טורניר אליפות אירופה עד גיל 20 – 2019 השחקן המצטיין של טורניר כדורסל ללא גבולות האירופי. (באוגוסט 2018) השחקן המצטיין של טורניר כדורסל ללא גבולות העולמי. (בפברואר 2019) השחקן הראשון בהיסטוריה של הפרויקט לזכות בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019) חמישיית הטורניר של אליפות אירופה עד גיל 20 (2) – 2018, 2019 חמישיית הטורניר יורוליג לנוער עד גיל 18 – 2019 חמישיית העונה של ליגת העל (2020) שחקן העונה של ליגת העל בכדורסל – 2020 (2 זכיות MVP :MVP כלל השחקנים בליגה, ו-MVP כלל השחקנים הישראלים בליגה בלבד). שיאים MVP העונה הצעיר ביותר בתולדות הליגה הישראלית (ביולי 2020) MVP העונה השני בתולדות ליגת העל הישראלית (אחרי ליאור אליהו) הזוכה בדאבל שחקן העונה: MVP כלל השחקנים בליגה, ו-MVP כלל השחקנים הישראלים בליגה בלבד (ביולי 2020). השחקן הראשון בהיסטוריה של הפרויקט "כדורסל ללא גבולות" הזוכה בתואר השחקן המצטיין בשני המחנות: האירופאי והבין-לאומי. (מחנה קיץ של "כדורסל ללא גבולות") (בפברואר 2019) שיאים ב־NBA 43 נקודות 20 ריבאונדים 10 אסיסטים 6 שלשות אחד מבין חמישה שחקנים בעונת 2021/2022 ששיחקו 82 משחקים דני אבדיה, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג יהונתן אליהו, ‏לא אבדיה תקוותינו, בעיתון מקור ראשון, 3 באוגוסט 2018 אפרת עמורבן, אבדיה הוליווד, באתר "ידיעות אחרונות", 18 בפברואר 2019 עירד צפריר, דני אבדיה: "שמח שרואים בי כתקווה של הכדורסל הישראלי, זה לא מלחיץ אותי", באתר הארץ, 13 ביולי 2019 דותן מלאך, ‏"כל ההתלהבות סביב אבדיה נכונה ומוצדקת", בעיתון מקור ראשון, 21 ביולי 2019 אפרת עמורבן ונדב צנציפר, בסופו של דבר, מה שמנצח זה הלב, באתר "ידיעות אחרונות", 22 ביולי 2019 אסף רביץ‏, אמריקה בישראל: מעמד ה-NBA של דני אבדיה, באתר וואלה, 23 ביולי 2019 נדב צנציפר, אפרת עמורבן, המיועד, באתר "ידיעות אחרונות", 24 ביולי 2019 אפרת עמורבן, אבדיה: "מרגיש שפותחים עליי עין הרע", באתר ynet, 3 באוקטובר 2019 רז שכניק, בעננים, באתר "ידיעות אחרונות", 19 ביוני 2020 רז שכניק, עוקף מלמעלה, באתר "ידיעות אחרונות", 26 במרץ 2021 אייל לוי, "לא הייתה לי בעיה לקחת את לברון ג'יימס לסל": דני אבדיה עולה למתפרצת, באתר ישראל היום, 14 באפריל 2022 Maccabi Tel Aviv pens long-term deal with Deni Avdija, Eurohoops, ‏5 בנובמבר 2017 זופר אבדיה: רציתי שדני ישחק עבור סרביה, באתר ONE‏, 7 בספטמבר 2022 Joe Grobeck, Deni Avdija is the NBA's Next International Star, FanBuzz, ‏16 בנובמבר 2020 (באנגלית) אייל לוי, זופר אבדיה: "יש הרבה פוליטיקאים ששרים את ההמנון ולא הייתי רוצה שייצגו אותי", באתר ישראל היום, 24 בפברואר 2022 קוסובו: בעבר חלק מסרביה, ולפני כן חלק מיוגוסלביה לשעבר איבעד פוהורילס ויעקב מאיר, "תנו לי ליהנות, אני רק בן 18 ולא חייב להיות כבר סופרסטאר", באתר ישראל היום, 23 ביולי 2019 זאב אברהמי, מנהיג חדש בוושינגטון: הקיצוניות של ווסטברוק, באתר ynet, 3 בדצמבר 2020 רז שכניק, בעננים, באתר "ידיעות אחרונות", 19 ביוני 2020 ספורט, עובר לירוק זית: דני אבדיה התגייס לצה"ל, באתר ynet, 1 באפריל 2020 אפרת עמורבן, מכבי ת"א: דני אבדיה בן ה-16 ישחק בבוגרים, באתר ynet, 7 בספטמבר 2017 ניר קפלן, ‏משקיעה בעתיד: אבדיה חתם ל-6 שנים במכבי, באתר ערוץ הספורט, 5 בנובמבר 2017 דני אבדיה נבחר ל-MVP של מחנה "כדורסל ללא גבולות" בארצות הברית, באתר וואלה, 17 בפברואר 2019 דני אבדיה נבחר ל-MVP הצעיר ביותר בתולדות ליגת העל, באתר וואלה, 23 ביולי 2020 הגשים חלום: אבדיה נבחר במקום ה-9 על ידי וושינגטון, באתר ערוץ הספורט, 19 בנובמבר 2020 ynet ספורט, היסטוריה: דני אבדיה נבחר במקום התשיעי בדראפט ע"י וושינגטון, באתר ynet, 2 בינואר 2023 ספורט הארץ, הגשים את החלום: דני אבדיה נבחר על ידי וושינגטון במקום התשיעי בדראפט ה-NBA, באתר הארץ, 19 בנובמבר 2020 סיכום המשחק בין וושינגטון לפילדלפיה, באתר ESPN,‏ 23 בדצמבר 2020 מערכת וואלה ספורט‏, למרות שיא נקודות עונתי של אבדיה: וושינגטון הובסה 127:109 על ידי דנבר, באתר וואלה, 16 במרץ 2022 שיא קריירה של 21 נק' לאבדיה, וושינגטון ניצחה בדטרויט, באתר ערוץ הספורט, 26 במרץ 2022 20 ריבאונדים לדני אבדיה, וושינגטון קטעה את רצף ההפסדים, באתר וואלה, 12 בינואר 2023 הטרייד שסידר אותו: 25 נקודות ושיא קריירה לדני אבדיה בניצחון וושינגטון, בינואר 2023 13645939, באתר ישראל היום 55 מיליון דולר לארבע שנים: חוזה חדש לדני אבדיה בוושינגטון, באתר וואלה, 22 באוקטובר 2023 שיא השיאים: 43 נקודות ו-15 ריבאונדים לאבדיה מול ניו אורלינס, באתר וואלה, 15 בפברואר 2024 מערכת וואלה ספורט‏, הדבר היחיד שחסר? ניצחונות: סיכום העונה הנפלאה של דני אבדיה – וואלה ספורט, באתר וואלה, 14 באפריל 2024 נדב דימנד, הפריצה, ההכרה והסיכוי לטרייד: העתיד של דני אבדיה, באתר ישראל היום, 15 באפריל 2024 ynet ספורט, אבדיה סיים שישי במרוץ לתואר השחקן המשתפר של העונה ב-NBA, באתר ynet, 24 באפריל 2024 From NBA.com News Services, Wizards agree to trade Deni Avdija to Blazers for Malcolm Brogdon, No. 14 pick, NBA.com, ‏27 ביוני 2024 מערכת ספורט היום, דני אבדיה מלא ביטחון: "אני יודע מה אני יכול להביא לפורטלנד", ישראל היום, 14 בספטמבר 2024 לא מובן מאליו: כך דני אבדיה קיבל את המספר 8 בפורטלנד, באתר ערוץ הספורט, ‏9 ביולי 2024 "דני אבדיה אחד הכישרונות הכי מעניינים באליפות אירופה לקדטים", באתר וואלה, 16 באוגוסט 2017 אור שקדי‏, דני אבדיה זכה בתואר השחקן המצטיין של מחנה "כדורסל ללא גבולות", באתר וואלה, 18 באוגוסט 2018 אור שקדי‏, דני אבדיה נבחר ל-MVP של האליפות, נתניהו בירך: "ניצחון ענק", באתר וואלה, 21 ביולי 2019 ליאן וילדאו ויואב בורוביץ', אחרי הארכה: ישראל ניצחה את פינלנד באליפות אירופה בכדורסל, באתר כאן – תאגיד השידור הישראלי, 2 בספטמבר 2022 ‏לא אבדיה תקוותנו: ישראל ניצחה 67:74 את הולנד, 21 לפורוורד, באתר ספורט1, 4 בספטמבר 2022 פספסה הזדמנות: ישראל נכנעה 85:76 לפולין, באתר ערוץ הספורט, 5 בספטמבר 2022 נכנעה לכוכבים: ישראל ספגה 89:78 מסרביה, באתר ערוץ הספורט, 6 בספטמבר 2022 עמרי מנהיים, שליח ערוץ הספורט לצ'כיה, ‏אכזבה: ישראל הודחה מאליפות אירופה, באתר ערוץ הספורט, 8 בספטמבר 2022 חג שמח: תיכון חדש ת"א זכה באליפות העולם, באתר ONE‏, 19 באפריל 2019 אור שקדי‏, דני אבדיה התרגש, יאניס ספרופולוס: "זו הרוח של מכבי תל אביב", באתר וואלה, 28 ביולי 2020 גוראנים (אנ') הם עם סלאבי מוסלמי קטן, שמקורו בדרום קוסובו